"ทรัมป์"ตำหนิ"พาวเวล"ปล่อยดอลล์แข็ง เป็นเหตุภาคการผลิตต่ำสุดรอบกว่า 10 ปี - FINNOMENA
ทรัมป์ทวีตข้อความ โจมตีนายเจอโรม พาวเวล ประธานธนาคารกลางสหรัฐ (เฟด) หลังการเปิดเผยตัวเลขภาคการผลิตสหรัฐต่ำสุดในรอบกว่า 10 ปี และหดตัวเป็นเดือนที่ 2 ในเดือนก.ย.
3 ต.ค. 2562

ทรัมป์ทวีตข้อความ โจมตีนายเจอโรม พาวเวล ประธานธนาคารกลางสหรัฐ (เฟด) หลังการเปิดเผยตัวเลขภาคการผลิตสหรัฐต่ำสุดในรอบกว่า 10 ปี และหดตัวเป็นเดือนที่ 2 ในเดือนก.ย.
ซึ่งในทวิตระบุว่า “นายเจอโรม พาวเวล และเฟดได้ปล่อยให้ดอลลาร์แข็งค่าขึ้นเมื่อเทียบกับเงินทุกสกุล ทำให้ผู้ผลิตของสหรัฐฯ ได้รับผลกระทบ ขณะที่อัตราดอกเบี้ยของเฟดอยู่สูงเกินไป และช่างน่าสมเพชที่พวกเขายังไม่รู้ตัว”
โดยผลสำรวจของสถาบันจัดการด้านอุปทานของสหรัฐ (ISM) ระบุว่า ดัชนีภาคการผลิตของสหรัฐดิ่งลงสู่ระดับ 47.8 ในเดือนก.ย. ซึ่งเป็นระดับต่ำสุดนับตั้งแต่เดือน มิ.ย.2552 จากระดับ 49.1 ในเดือนส.ค.
ทั้งนี้ภาคธุรกิจมีความวิตกกังวลเกี่ยวกับการทำสงครามการค้าระหว่างสหรัฐและจีน ส่งผลให้คำสั่งซื้อเพื่อการส่งออกหดตัวลงตั้งแต่เดือนก.ค. โดยการบริโภค คำสั่งซื้อใหม่ สต็อกสินค้าคงคลังเพื่อการส่งออกและนำเข้า หดตัวลงเช่นกัน ขณะที่ภาคธุรกิจมีความเชื่อมั่นลดลง
ที่มา : https://www.cnbc.com/2019/10/01/trump-targets-pathetic-fed-after-worst-manufacturing-reading-in-a-decade.html
แท็ก:
แชร์บทความ: